Carl Paul Caspari
Store norske leksikon,Religion og filosofi,Religioner og livssyn,Kristendom,Den norske kirke
Carl Paul Caspari var en norsk teolog. Han ble født i Dessau i Tyskland av jødiske foreldre og ble døpt i 1838. Fra 1847 var han lektor i teologi ved Universitetet i Christiania, fra 1857 professor i gammeltestamentlig teologi.
Caspari var en fremragende kjenner av orientalske språk og skrev en arabisk grammatikk som ble utgitt i flere land. Han øvde stor innflytelse på norsk kirkeliv i strengt luthersk retning, og gjorde en banebrytende innsats i utforskningen av de gamle dåps- og trosbekjennelsene. Hans hovedverk er Ungedruckte, unbeachtete und wenig beachtete Quellen zur Geschichte des Taufsymbols und der Glaubensregel (3 bind, 1866–1875). Han skrev dessuten en rekke mer populære arbeider.Fra 1860-årene engasjerte Caspari seg sterkt i arbeidet for Den Norske Israelsmisjon og var fra 1866 formann for en sentralkomité for landets israelsmisjonsforeninger. Les mer i Store norske leksikon Carl Paul Caspari i Norsk biografisk leksikon Det gamle testamentet Bibelen misjon kristen misjonsvirksomhet Den norske kirke